Točenica

Točenica je veniec vytvorený z koncov prikrývadiel a položený cez helmu tak aby držal prikrývadlo na prilbe. Poetickejšie vysvetlenie hovori o vreckovke, ktorú dala milá rytierovi, keď odchádzal na rytiersku výpravu.

V heraldike sa točenica objavila súčasne s prikrývadlami. Zobrazuje striedavo hlavné tinktúry prikrývadiel, prípadné výnimky sa uvádzajú v blazóne. Slúži predovšetkým na zamaskovanie prechodu medzi prilbou a klenotom. Môže sa zobrazovať s vlajúcimi alebo vystupujúcimi okrajmi alebo šnúrkami.
Neskôr točenice nahradili korunky, ktoré mali rovnaký účel. Udeľovali sa najprv panovníkom, neskôr všetkým vrstvám šľachty a podľa zákona, ktorý zaviedla Mária Terézia sa točenice udeľovali už len mešťanom.

Zdroj 

Heraldika